Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 132

6. Külsõ szerzõdõ partnerek alkalmazása 6.1. A külsõ támogatás értéke A KS egyes feladatainak végrehajtásában célszerû, hogy az EU Kommunikációs Közalapítvány és a minisztériumok EU-kommunikációval foglalkozó egységei külsõ szerzõdéses partnereket alkalmazzanak. A külsõ kommunikációs támogatás értékes lehet, mert — az országos és helyi kommunikációs környezetet jól ismerõ, a speciális feladatokra képzett kommunikációs szakértõk révén szakismereteket biztosít; — a helyi médiákkal és program szempontjából fontos, más közönségcsoportokkal új kapcsolatokat létesít; — a kormányzaton kívül dolgozók objektív hozzáállását és külsõ szempontjait hozza magával; — az emberi erõforrásokkal való rugalmas gazdálkodást biztosít a projektek számára, ami a csatlakozás közeledtével, majd különösen a mozgósítási szakaszban egyre fontosabbá válik. E tevékenységekbe indokolt bevonni külsõ kommunikációs szakértõket. A külsõ szerzõdõ partnerek alkalmazása azért is fontos, mert az EU-csatlakozás a politikai rangsorban nagyon elõkelõ helyen áll. Ezért az EU-kommunikációban fõszerepet játszó politikai döntéshozókat és közigazgatási tisztviselõket a kommunikáció, a PR, a reklám és a társadalomkutatás területén járatos szakembereknek folyamatosan segíteniük kell. — Az EU Kommunikációs Közalapítványnak és a minisztériumok kommunikációs egységeinek aligha lesz megfelelõ és eléggé rugalmas stábja, amely az összetett kommunikációs stratégiával együtt járó rengeteg feladatot képes naponta ellátni. — Noha a stratégiai ellenõrzésének és az általános felelõsségnek nyilvánvalóan az EU Kommunikációs Közalapítványnál és a minisztériumoknál kell maradnia, a mechanikus és technikai jellegû feladatokat (pl. brosúrák, kiadványok és más írásmûvek elõkészítése, Internet design, események menedzselése stb.) érdemes specialistákra bízni. — A népszavazásra történõ mozgósítás idején jelentõsen erõsíteni kell a kommunikációs tevékenységet, s ez mindenképpen szükségessé teszi külsõ partnerek bevonását. 2002/151/II. szám 6.2. A szerzõdéses partner kiválasztásának szempontjai Az EU Kommunikációs Közalapítvány és a minisztériumok azzal a valós, döntést igénylõ kérdéssel szembesülnek, hogy milyen tanácsadónak adjanak megbízást. Profiljának lényegét tekintve az ideális szakértõ partner: — legyen olyan, közügyekkel foglalkozó, kapcsolatszervezõ cég, amelynek szakemberei bizonyítottan képesek a magyar kormányzat, intézmények és szakmai-érdekképviseleti, civil szervezetek számára hasonló feladatokat ellátni; — ismerje a korábbi hazai és nemzetközi EU-kommunikáció módszereit és tapasztalatait, beleértve a többi tagjelölt ország gyakorlatát, rendelkezzen tapasztalatokkal az eddigi hazai EU-kommunikációban; — rendelkezzen tapasztalatokkal a teljes körû kommunikációs stratégiák kialakításában, azok gyakorlati megvalósításában; — ismerje a politika, a média, a szakmai-érdekképviseleti és civil szervezetek országos és helyi szereplõit; — ismerje alaposan a kommunikáció- és társadalomkutató piacot, és legyen képes alvállalkozásban szakértõket foglalkoztatni (véleménykutatás, Internet, médiaelemzés, tv stb.); — lássa át a KS feladatait, súlypontjait, létrejöttének és végrehajtásának folyamatát, teljes komplex rendszerét; — költséghatékonyan végezze el feladatait. E szempontok mellett a kiválasztáskor érdemes azt is tekintetbe venni, hogy számos, rendkívül speciális feladat ellátásáról van szó. Ezért érdemes elkerülni a nagy, hosszú távra szóló, általános keretszerzõdéseket. Ehelyett jól meghatározott, pontosan körülírt projektekre (projektcsoportokra) kell szerzõdéseket kötni, és a végrehajtást ellen- õrizni kell. 6.3 A külsõ szerzõdõ partnerek feladatai Az EU Kommunikációs Közalapítványnak és a tárcáknak azt is érdemes megfontolni, hogy milyen feladatok elvégzését tanácsos külsõ szakértõkre bízni. Ha a Közalapítvány, illetve minisztériumi egység és a külsõ partner között egészséges a kapcsolat, indokolatlan az elvégzendõ munka terjedelmét korlátozni. A végsõ döntést minden esetben a Közalapítvány/egység hozza, és ehhez figyelembe veheti külsõ partner javaslatait. Célszerû, ha a szerzõdéses partnerek többek között részt vesznek: — kiadványok (brosúrák, szóróanyagok, könyvek, plakátok, internetes tartalmak, hírlevelek stb.) tartalmi elkészítésében, formai elõkészítésében és gyakorlati kivitelezésében, — a KS céljait segítõ (pl. speciális célcsoportoknak szóló) kommunikációs kampányok tervezésében és végrehajtásában, — rendezvények tartalmi elõkészítésében szervezésében és lebonyolításában, — véleménykutatások tervezésében, a kutató cég kiválasztásában, az eredmények a KS szempontjai szerinti részletes értékelésében, — a stratégia megújításában és az éves akcióterv kialakításában, — a stratégia megvalósításában, — a mérésben és a benchmarking tevékenységben. 2002/151/II. szám NEGYEDIK RÉSZ A KOMMUNIKÁCIÓS STRATÉGIA NÉGYES DECENTRALIZÁCIÓJA VII. A KORMÁNYZATI EU-KOMMUNIKÁCIÓ DECENTRALIZÁCIÓJA

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes